ଭୋରିନୋଷ୍ଟାଟ  (ଇଂରାଜୀ ଭାଷାରେ ), ବିକ୍ରୟ ନାମ ଜୋଲିଞ୍ଜା, ହେଉଛି ଏକ ଔଷଧ ଯାହା କ୍ୟୁଟାନିଅସଟି ସେଲ୍ ଲିମ୍ଫୋମା   ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ବ୍ୟବହୃତ ହୁଏ ଯେତେବେଳେ ରୋଗ ଚାଲୁ ରହେ, ଖରାପ ଦିଗକୁ ଯାଏ କିମ୍ବା ଅନ୍ୟ ଦୁଇଟି ଚିକିତ୍ସା ସମୟରେ କିମ୍ବା ପରେ ପୁନର୍ବାର ଫେରି ଆସେ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଥକାପଣ, ସ୍ୱାଦର ପରିବର୍ତ୍ତନ, କମ ରକ୍ତ ପ୍ଲାଟେଲେଟ୍, କେଶ ଝଡ଼ିବା, କାଶ ଏବଂ ଜ୍ୱର ହୋଇପାରେ । ଅନ୍ୟାନ୍ୟ ଭୟଙ୍କର ପାର୍ଶ୍ୱ ପ୍ରତିକ୍ରିୟାରେ ରକ୍ତ ଜମାଟ ବାନ୍ଧିବା ଏବଂ ଉଚ୍ଚ ରକ୍ତ ଶର୍କରା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ହିଷ୍ଟୋନ୍ ଡିଆସିଟିଲେଜ ଇନହିବିଟର   । ୨୦୦୬ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭୋରିନୋଷ୍ଟାଟ ଅନୁମୋଦିତ ହୋଇଥିଲା । ୨୦୦୪ରେ ୟୁରୋପରେ ଏହାକୁ ଅନାଥ ଔଷଧ   ମାନ୍ୟତା ଦିଆଯାଇଥିବାବେଳେ ୨୦୦୯ରେ ଅନୁମୋଦନ ପାଇଁ ଆବେଦନ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ବାବଦ ମାସକୁ ପ୍ରାୟ ୧୪,୬୦୦ ଡଲାର ଖର୍ଚ୍ଚ ହୋଇଥାଏ ।